《拟归田园》
宋代·张九成

朝市良可厌，不如归故山。
故山山色好，别来知几年。
威凤翔高山，神龙潜深渊。
黄鹄志千里，皓鹤恋芝田。
吾意亦如此，志在山水间。
千峰列溪上，修竹满檐前。
樵唱归落照，僧钟鸣晓烟。
晚来閒览镜，白发冠颓颠。
回思人间事，百计不如閒。
吾言奚激烈，此事非偶然。

作者简介：（1092—1159）杭州钱塘人，字子韶，号横浦居士，又号无垢居士。少游京师，从学于杨时。高宗绍兴二年进士第一。历著作郎及礼部、刑部侍郎等职。因与秦桧不和，被谪南安军十四年。桧死，起知温州。研思经学，多有训解。卒谥文忠。有《横浦集》、《孟子传》。